Ftit aktar minn 43 kelb sfaw vittmi ta’ att kodard kawża ta’ nar li tqabbad  f’santwarju tal-annimali f’Manchester tard ilbieraħ filgħaxija. B’rabta ma’ din il-moħqrija fuq dawn il-ħlejjaq, il-pulizija arrestat żagħżugħ b’suspett li kien hu li ta n-nar lis-santwarju tal-annimali. Il-Pulizija Ingliża qalet li l-għadd ta’ annimali li nqatlu minħabba n-nirien mistenni jkompli jiżdied. Sa tard ilbieraħ filgħaxija minn tal-inqas erba’ vetturi tat-tifi tan-nar kienu għadhom fuq il-post jissieltu man-nar li beda għall-ħabta tat-8.00 p.m. Għall-ħabta tal-11.00 p.m. il-pumpieri qalu li n-nar kien taħt kontroll iżda bdew jitolbu lill-pubbliku li xtaq jagħti l-għajnuna tiegħu biex jibqa’ ‘l bogħod hekk kif kienu qegħdin jipprovaw isalvaw aktar klieb minn ħalq il-mewt. Dan is-santwarju tal-annimali twaqqaf fl-1803 u jieħu ħsieb madwar 7,000 kelb fis-sena. Id-dar titmexxa biss bid-donazzjonijiet li jingħataw mill-pubbliku.